મળતી માહિતી મુજબ મહેસાણાના બહુચરાજીમાં ગત ૩૦ મે ના રોજ એક યુવકની અજાણ્યા શખ્સે હત્યા કરી માથું છુંદી નાખી લાશને ફેંકી દીધી હતી. મૃતક યુવકની ઓળખ થતા તે બળદેવજી ઠાકોર સીતાપુર ગામનો રહેવાસી હતો અને બહુચરાજીમાં દરજી કામ કરતો હતો. મૃતક વ્યક્તિ બળદેવજી ઠાકોર બહુચરાજી એસ.ટી.ડેપોમાં હતો. બળદેવજીએ ૨૦ રૂપિયા આપવાની ના પાડતા બંને વચ્ચે બોલાચાલી થતા બળદેવજીએ અજયજીને લાફા માર્યા હતા. જેની અદાવત રાખીને અજયજી બળદેવજીને એદલા રોડ પર લઇ જઈ બળદેવજીના મોઢા પર પત્થરના ઘા મારી-મારી ને હત્યા કરી નાખી હતી.